CELEX: 32011R0409
Language: sk
Date: 2011-04-27 00:00:00
Title: Vykonávacie nariadenie Komisie (EÚ) č. 409/2011 z  27. apríla 2011 , ktorým sa mení a dopĺňa nariadenie (ES) č. 619/2008, ktorým sa vyhlasuje stála verejná súťaž na vývozné náhrady týkajúce sa určitých mliečnych výrobkov

28.4.2011   
            
            
               SK
            
            
               Úradný vestník Európskej únie
            
            
               L 108/23
            
         VYKONÁVACIE NARIADENIE KOMISIE (EÚ) č. 409/2011
   z 27. apríla 2011,
   ktorým sa mení a dopĺňa nariadenie (ES) č. 619/2008, ktorým sa vyhlasuje stála verejná súťaž na vývozné náhrady týkajúce sa určitých mliečnych výrobkov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 161 ods. 3, článok 164 ods. 2 písm. b) a článok 170 v spojení s článkom 4,
   keďže:
   
               (1)
            
            
               Nariadením Komisie (ES) č. 619/2008 (2) sa vyhlásila stála verejná súťaž na vývozné náhrady za prírodné maslo v blokoch, na ktoré sa vzťahuje číselný znak KN ex ex 0405 10 19 9700, maslový olej v nádobách, na ktorý sa vzťahuje číselný znak KN ex ex 0405 90 10 9000, a sušené odstredené mlieko, na ktoré sa vzťahuje číselný znak KN ex ex 0402 10 19 9000, a ustanovujú sa pravidlá pre tento postup. Ustanovuje sa v ňom najmä obdobie verejnej súťaže, počas ktorého sa môžu predkladať súťažné návrhy.
            
         
               (2)
            
            
               S cieľom lepšie reagovať na zhoršenú situáciu na trhu s mliečnymi výrobkami, ktorá sa vyskytla začiatkom roka 2009, bolo zmenené a doplnené nariadenie (ES) č. 619/2008, aby sa ustanovili dve lehoty na predkladanie ponúk mesačne. Výrazné zlepšenie situácie na trhu odvtedy umožňuje vrátiť počet lehôt na predkladanie ponúk späť na jednu mesačne.
            
         
               (3)
            
            
               Nariadenie (ES) č. 619/2008 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V článku 4 ods. 2 nariadenia (ES) č. 619/2008 sa úvodné slová v treťom pododseku nahrádzajú takto:
   
      „Každá lehota na predkladanie ponúk sa končí o 13.00 (bruselského času) v tretí utorok v mesiaci s týmito výnimkami:“.
   
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. apríla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 168, 28.6.2008, s. 20.